En 26-årig kvinde fra Hirtshals har været forsvundet i tre dage og er nu efterlyst af Nordjyllands Politi. - Det er familiemedlemmer der er blevet bekymret og nu har bedt os efterlyse kvinden, fortæller vagthavende hos politiet i Hirtshals. Et signalement af kvinden ser sådan ud: Hun er ca. 160 cm høj, har langt lyst hår og blå øjne. Da hun forsvandt var hun formentlig klædt i sort eller mørkt tøj. Har nogen set den 26-årige kvinde vil Nordjyllands Politi gerne vide det. Der kan ringes til stationen i Hjørring på tlf. 96 23 14 48.

Referat:
Familien har ikke set hende i tre dage og er nu gået til politiet